L 173/84
FI
Euroopan unionin virallinen lehti
30.6.2022
6.
Alueellinen tuki voi olla tehokasta edistettäessä tai helpotettaessa tukialueiden taloudellista kehitystä ainoastaan silloin, kun se myönnetään lisäinvestointien tai taloudellisen toiminnan edistämiseksi kyseisillä alueilla.
Tietyissä erittäin rajoitetuissa, tarkoin määritellyissä tapauksissa näiden alueiden kohtaamat esteet, jotka liittyvät taloudellisen toiminnan houkuttelemiseen tai säilyttämiseen, voivat olla niin vaikeita tai pysyviä, että investointituki ei ehkä riitä alueen kehittämiseen.
Tässä tilanteessa alueellisia investointitukia voidaan täydentää alueellisella toimintatuella.
7.
Euroopan komissio, jäljempänä ’komissio’, käynnisti vuonna 2019 aluetukikehyksen arvioinnin selvittääkseen, ovatko komission alueellisia tukia koskevat suuntaviivat edelleen tarkoitukseensa sopivat.
Tulokset (8) osoittivat, että säännöt toimivat periaatteessa hyvin mutta niitä on joiltakin osin parannettava, jotta ne vastaavat talouden kehitystä.
Komissio voi ottaa myös huomioon Euroopan vihreän kehityksen ohjelman (9), Euroopan uuden teollisuusstrategian (10) ja tiedonannon Euroopan digitaalisen tulevaisuuden rakentamisesta (11) arvioidessaan alueellisen tuen vaikutusta.
Tämä edellyttää joidenkin muutosten tekemistä sääntöihin.
Tässä yhteydessä tarkistetaan myös muita valtiontukisääntöjä, ja komissio kiinnittää erityistä huomiota temaattisten suuntaviivojen soveltamisaloihin sekä mahdollisuuteen yhdistää erityyppisiä tukia samaan investointiin.
Tässä mielessä tukea uusiin ympäristöystävällisiin teknologioihin tehtäviin alkuinvestointeihin, jotka edistävät teollisuuden tuotantoprosessien hiilestä irtautumista, mukaan lukien energiaintensiiviset teollisuudenalat, kuten terästeollisuus, voidaan arvioida tukikohteiden erityisominaisuuksien perusteella soveltaen erityisesti tutkimusta, kehittämistä ja innovointia tai ympäristönsuojelua ja energia-alaa koskevia valtiontukisääntöjä.
Aluetukea voidaan yhdistää myös muihin tukimuotoihin.
Esimerkiksi samassa investointihankkeessa on mahdollista yhdistää aluetukea ympäristönsuojelua ja energia-alaa koskevien valtiontukisääntöjen mukaiseen tukeen, jos kyseinen investointihanke edistää tukialueen kehittämistä ja samalla parantaa ympäristönsuojelun tasoa siinä määrin, että investointi tai sen osa täyttää sekä temaattisten tuen edellytykset että molempien sääntökokonaisuuksien vaatimukset.
Tällä tavoin ETA-valtiot voivat luoda kannustimia molempien tavoitteiden saavuttamiseen optimaalisella tavalla välttäen samalla ylikompensaatiota.
[...] (12).
7 a.
Valvontaviranomainen toteaa, että tiettyjä komission mainitsemia politiikan välineitä tai säännöksiä ei voida ottaa osaksi ETA-sopimusta.
Valvontaviranomainen ottaa huomioon ETA:n EFTA-valtioiden oman lainsäädännön, mutta soveltaa silti yleisesti ottaen komission suuntaviivoja vastaavia kriteerejä arvioidessaan alueellisen tuen soveltuvuutta ETAsopimuksen toimintaan ja pyrkii näin varmistamaan valtiontukea koskevien säännösten yhdenmukaisen soveltamisen sekä tasapuoliset kilpailuedellytykset kaikkialla Euroopan talousalueella *.
Näin ollen näissä suuntaviivoissa viitataan Euroopan unionin lainsäädäntöön ja asiakirjoihin komission suuntaviivojen mukaisesti **.
Tämä ei tarkoita sitä, että ETA:n EFTAvaltioiden olisi noudatettava sellaista lainsäädäntöä, jota ei ole saatettu osaksi ETA-sopimusta.
(8) Ks. toimivuustarkastuksen tuloksista 30. lokakuuta 2020 annettu komission yksiköiden valmisteluasiakirja – SWD(2020) 257 final.
(9) Komission tiedonanto Euroopan parlamentille, Eurooppa-neuvostolle, neuvostolle, Euroopan talous- ja sosiaalikomitealle ja alueiden komitealle, 11. joulukuuta 2019 – COM(2019) 640 final.
(10) Komission tiedonanto Euroopan parlamentille, Eurooppa-neuvostolle, neuvostolle, Euroopan talous- ja sosiaalikomitealle ja alueiden komitealle, 10. maaliskuuta 2020 – COM(2020) 102 final.
(11) Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle, 19. helmikuuta 2020 – COM(2020) 67 final.
(12) [...].
(*) Komissio on ottanut huomioon ehdotuksen Euroopan parlamentin ja neuvoston asetukseksi oikeudenmukaisen siirtymän rahaston perustamisesta (COM(2020) 22 final) ja sisällyttänyt sen perusteella suuntaviivoihinsa myös erityissäännöksiä, joilla helpotetaan tukea oikeudenmukaisen siirtymän rahaston, jäljempänä ’JTF-rahasto’, yhteydessä koheesioperiaatteiden mukaisesti.
Kyseisiä säännöksiä ei ole sisällytetty näihin suuntaviivoihin, koska niiden hyväksymisen aikaan ei ollut riittävän selvää, miten JTF-rahastoa käsiteltäisiin ETA-sopimuksen yhteydessä edellytysten asettamisen osalta.
Tulevan kehityksen perusteella valvontaviranomainen voi harkita suuntaviivojen tarkistamista näiden ja muiden näkökohtien osalta.
(**) Osia komission suuntaviivojen tekstistä on kuitenkin poistettu.
Nämä poistot koskevat tekstinkohtia, joissa viitataan lainsäädäntöön ja säännöksiin, jotka eivät sisälly ETA-sopimukseen tai joilla ei ole siinä vastinetta, sekä tekstinkohtia, joiden osalta on tässä vaiheessa liian epäselvää, millaisia vaikutuksia mainitulla lainsäädännöllä olisi ETA-sopimuksen yhteydessä, kuten edellisessä alaviitteessä todetaan.
Poistetut tekstinkohdat on korvattu merkinnällä [...].